Oseidži keel

Oseidži keel (oseidži wažážeíe) on siuu-katooba keelkonna pärissiuu (läänesiuu) haru degiha keelte hulka kuuluv keel, mida viimati kõneldi emakeelena 21. sajandi alguses Ameerika Ühendriikides Oklahomas.

Oseidži keel on vastastikku arusaadav kansa keelega.Cumberland, Linda A. ja Robert L. Rankin. 2012. Kaáⁿze Íe Wayáje: An Annotated Dictionary of Kaw (Kanza) – Kaw-English/English-Kaw. Kaw City, OK: Kanza Language Project of the Kaw Nation. lk. v.

1882. aasta paiku töötas James Owen Dorsey Washingtonis mitme oseidži keele kõnelejaga ja kirjutas neilt keelt üles. Mõned Dorsey kogutud tekstid avaldati 1888. aastal trükis; sedelkataloogi kogutud sõnavara ja muud keelematerjali säilitatakse Smithsoniani arhiivides. Oseidži keelega lähedases keelesuguluses oleva omaha keele kõneleja Francis La Flesche avaldas 1932. aastal oseidži keele sõnaraamatu ja mõned näitlikud tekstid. Umbes 1965–1985 kogus oseidžikeelset sõnavara ja lauseid Robert Bristow.Quintero, Carolyn. 2004. The Osage Language. Lincoln: University of Nebraska Press. lk. 3. (ISBN 0-8032-3803-7)

Kõige põhjalikum oseidži keele käsitlus on Carolyn Quintero 2004. aastal ilmunud oseidži keele kirjeldav grammatika ja 2009. aastal ilmunud Quintero koostatud oseidži keele sõnaraamat.

Viited

Kirjandus
 Dorsey, James Owen. 1888. Osage Traditions. Sixth Annual Report of the Bureau of [American] Ethnology, 1884–85, lk. 373–97. Washington, D.C.: Smithsonian Institution.
 La Flesche, Francis. 1932. A Dictionary of the Osage Language. Bureau of American Ethnology Bulletin 109. Washington, D.C.: Smithsonian Institution.
 Quintero, Carolyn. 2004. The Osage Language. Lincoln: University of Nebraska Press. (ISBN 0-8032-3803-7)
 Quintero, Carolyn. 2009. Osage Dictionary. Norman: University of Oklahoma Press. (ISBN 978-0-8061-3844-0)

Kategooria:Degiha keeled
Kategooria:Väljasurnud keeled